{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":23,"n_cols":6,"rows_kept":23,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt prijedloga Pravilnika o izmjenama i dopunama Pravilnika o provedbi intervencija u sektoru pčelarstva unutar Strateškog plana Zajedničke poljoprivredne politike Republike Hrvatske 2023. – 2027."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKI PČELARSKI SAVEZ","PRAVILNIK","1. Bilo bi poželjno da se napravi čistopis svih dosadašnjih izmjena (Dražen Kocet).\n\n2. Svi pčelari su nezadovoljni razdobljem u kojem nije moguća kupnja opreme. Ako smo napredovali prijavom potpore preko agroneta što smo time \nzapravo dobili. Rečeno je da smo dobili određeno administrativno rasterečenje. Ako je to točno onda je potrebno produžiti rokove za dostavu i smanjiti rupu u kojoj\nnam se ne priznaju računi kupljene opreme i pribora. Naravno želja je da nema praznog hoda (Dražen Kocet).","Primljeno na znanje","Definiranje pojma „fiskalne amortizacije“ nije predmet ovoga Pravilnika. Pojam „fiskalna amortizacija“ preuzet je iz Delegirane uredbe Komisije (EU) 2022/126 оd 7. prosinca 2021. o dopuni Uredbe (EU) 2021/2115 Europskog parlamenta i Vijeća dodatnim zahtjevima za određene vrste intervencija koje države članice određuju u svojim strateškim planovima u okviru ZPP-a za razdoblje od 2023. do 2027. na temelju te uredbe i pravilima o omjeru za standard 1 za dobre poljoprivredne i okolišne uvjete (GAEC)."]
[2,"IVAN BRATANIĆ","PRAVILNIK,\nČlanak 1.","Poštovani, potrebno je definirati pojam \"fiskalna amortizacija\". U predmetnom Pravilniku pojam \"fiskalna amortizacija\" spominje se na više mjesta bez da se igdje taj pojam definira. Taj pojam nije čak definiran niti Zakonom o poljoprivredi niti bilo kojim drugim Zakonom ili Pravilnikom. Dakle, u Pravilniku se u članku 3 iza točke 22 treba nadodati točka 23 i u njoj je potrebno definirati taj pojam.","Primljeno na znanje","Definiranje pojma „fiskalne amortizacije“ nije predmet ovoga Pravilnika. Pojam „fiskalna amortizacija“ preuzet je iz Delegirane uredbe Komisije (EU) 2022/126 оd 7. prosinca 2021. o dopuni Uredbe (EU) 2021/2115 Europskog parlamenta i Vijeća dodatnim zahtjevima za određene vrste intervencija koje države članice određuju u svojim strateškim planovima u okviru ZPP-a za razdoblje od 2023. do 2027. na temelju te uredbe i pravilima o omjeru za standard 1 za dobre poljoprivredne i okolišne uvjete (GAEC)."]
[3,"GORDANA HEGIĆ","PRAVILNIK,\nČlanak 3.","Potrebno je definirati pčelarske proizvode. Naime poznato je da se dobar dio pčelarskih proizvoda na tržištu nalazi na način da nisu u skladu sa Zakonom RH i EU vezanim za stavljanje određenih proizvoda na tržište. Izjednačavanjem onih poslovnih subjekata koji imaju svu potrebnu dokumentaciju i onih koji to nemaju dolazi do stvaranja neravnopravne tržišne utakmice, kao i do prevare potrošača. \n\nObrazloženje: na tržištu pčelinjih i pčelarskih proizvoda u Hrvatskoj vlada popriličan nered koji ne ide u prilog niti zaštiti korektnih pčelara (proizvođača) niti potrošača pčelinjih i pčelarskih proizvoda. Zbog takvog nereda pčelarstvo je marginalizirano umjesto da postane profesija/ grana poljoprivredne proizvodnje kao što je to u zemljama u okruženju.","Primljeno na znanje","Predmetnim Pravilnikom o provedbi intervencija u sektoru pčelarstva nije moguće definirati pčelarske proizvode, obzirom da isto nije predmet Pravilnika."]
[4,"HRVATSKI PČELARSKI SAVEZ","PRAVILNIK,\nČlanak 5.","1. U stavku 3. najam prostora za predavanja i edukacije od 130 Eura mislite po kvadratu ili nešto drugo. Dakle prostor ovisno o kvadraturi ima svoju cijenu. Nešto ozbilnije za \norganizaciju večeg skupa, manifestacije ili sajma iznos od 130 Eura zasigurno ne pokriva ni približno iznos od 130 Eura po danu. Provjerite sa zagrebačkim velesajmom.\n\n2. Predlažem da se u najam vozila stavi i kategorija M1 u koju spada kombi vozilo: vozać + 8 mjesta. \nTakvo vozilo se može iznajmiti za cca 70 Eura po danu i vozać može voziti sa B kategorijom.\nRecimo da imamo 18 pčelara koji idu na sajam ispred udruge trošak na dva kombi vozila bude itekako manji od recimo najma autobusa sa vozaćem.\nU redu ako mislite da je opravdano da 18 pčelara iznajmi autobus sa 50 mjesta i plati trošak od 444 Eura onda tako ostavite. \n3. Molim Vas da u u prihvatljivi trošak kod udruga i županijskih saveza u 5. stavak dodate promotivne majice koje večina udruga tiska u najavama njihovih manifestacija\nsvjetskog dana pčela te u drugim prigodama.\nDražen Kocet","Primljeno na znanje","1. Potpora u iznosu od 130 EUR-a namijenjena je za najam prostora u kojem bi se organizirale edukacije pčelara i održavale radionice za pčelare. Navedena potpora nije namijenjena organizaciji sajmova i sličnih manifestacija.\n2. Prihvaća se prijedlog uvrštavanja najma vozila kategorije M1 u prihvatljiv trošak.\n3. Tisak promotivnih materijala nije prihvatljiv trošak."]
[5,"GORDANA HEGIĆ","PRAVILNIK,\nČlanak 5.","U ovaj članak bilo bi potrebno uvrstiti i edukaciju za pružatelje usluga u pčelarskom turizmu (apiturizmu) i interpretatora kulturne baštine kroz pčelarstvo. Sve su to aktivnosti koje se provode s ciljem razvoja suvremenog pčelarstva ali pčelari ne bi smjeli biti prepušteni sami sebi po pitanju edukacija i dobivanja osnovnih znanja potrebnih za obavljanje navedenih aktivnosti. Posebno je važno uz edukaciju osigurati i potporu nadležnih institucija s ciljem registracije djelatnosti da bi sve bilo sukladno zakonu. \nObrazloženje: \nNeophodno je mladim pčelarima, ali i onima sa iskustvom osigurati što bolju edukaciju s ciljem postizanja optimalne kvalitete i sigurnosti pčelinjih proizvoda kao i unaprjeđenja proizvodnje. Također, potrebno je poraditi i na povećanju konkurentnosti pčelarskog sektora kroz diverzifikaciju proizvodnje pčelinjih proizvoda te kroz inovativne oblike agroturizma (apiturizam, apines,  kušaone pčelinjih proizvoda i sl.). Uvidjevši situaciju i potrebu u pčelarskom sektoru po tom pitanju, Hrvatsko apiterapijsko društvo je do sada organiziralo i provelo čitav niz edukacija koje se tiču navedene tematike. Tečaj apiterapija i apiturizam do sada je uspješno završilo oko tristotinjak polaznika, većinom mlađih osoba iz cijele Hrvatske koje su nakon završene edukacije pokrenule obrte  i/ili unaprijedile svoje poslove. Došlo je do samozapošljavanja, registracije djelatnosti apiterapije tj. otvaranja obrta sa primarnom djelatnošću apiterapije i apiinhalacija, odnosno podizanja pčelarstva na jednu suvremenu i  profesionalnu razinu. Upravo zahvaljujući svemu navedenom Hrvatska je bogatija za nekoliko novih radnih mjesta, pčelarstvo za nekoliko novih obrta i opg-a, te je bitno naglasiti kako je uloga Hrvatskog apiterapijskog društva u svakom pogledu od velikog značaja u realizaciji svega navedenog. Hrvatsko apiterapijsko društvo također je pred nadležnim institucijama iniciralo i upis djelatnosti apiterapije po nacionalnoj klasifikaciji djelatnosti (NKD) te je isto i provedeno, što je do sada rezultiralo otvaranjem desetak obrta koji su registrirani po NKD za apiterapiju i apiinhalacije te su navedenim olakšani mnogi birokratski problemi. Važnost i ulogu Hrvatskog apiterapijskog društva u pčelarskom sektoru, a i šire prepoznale su mnoge pčelarske udruge, županijski savezi, jedinice lokalne uprave i samouprave, institucije i ustanove te su u suradnji kroz kontinuiranu edukaciju potrošača, zainteresirane javnosti i pčelara pristupilo na inovativan način popularizaciji pčelarstva i vrijednosti pčelinjih proizvoda što je u konačnici i rezultiralo povećanjem potražnje pčelinjih proizvoda lokalnih proizvođača i uključivanjem mlađe populacije u pčelarstvo. Mnogobrojni medijski nastupi, organizacija i suorganizacija simpozija, konferencija i predavanja Hrvatskog apiterapijskog društva uvelike su podigli razinu informiranosti i educiranosti krajnjih potrošača s ciljem upoznavanja značaja pčela za okoliš te samu vrijednost pčelinjih proizvoda kao funkcionalne hrane ili dodataka prehrani u očuvanju zdravlja i pomoći kod određenih tegoba što se odvija u suradnji s liječnicima. Evaluacijom provedenih tečaja, seminara, simpozija i predavanja u organizaciji Hrvatskog apiterapijskog društva vide se pozitivni pomaci u  razvoju suvremenog pčelarstva kao gospodarske grane te bi iste trebalo i nadalje provoditi i promovirati.","Primljeno na znanje","Potpore za provedbu edukacija povezanih s turističkim djelatnostima nisu prihvatljive u okviru ovih intervencija."]
[6,"IVAN BRATANIĆ","PRAVILNIK,\nČlanak 5.","Članak 12 stavak 2 treba promijeniti te uz sufinanciranje za zvanje pčelar, senzorski analitičar ili apiterapeut potrebno je ubaciti i zvanje \"ekološki pčelar\"","Primljeno na znanje","Pojam „pčelar“ ne isključuje pojam „ekološki pčelar“, slijedom čega je edukacija pčelara za zvanje ekološki pčelar obuhvaćena predmetnim stavkom."]
[7,"IVAN BRATANIĆ","PRAVILNIK,\nČlanak 7.","Podignite ovaj maksimalni iznos potpore na najmanje 4000,00 eura. Po trenutnom Prilogu I. i ovom prijedlogu, ispada da se pčelarima neće sufinancirati ako kupe vrcaljku skuplju od 644,00 eura, a vrcaljke mogu koštati i po 3-4 tisuće eura (odnosno ako i kupe vrcaljku od  npr. 2000 eura, sufinancirat će se samo 644 eura). Slično je i sa topionicima voska i sa raznom drugom opremom. Ili maknite tu odredbu u cijelosti ili uredite Prilog I tako da skuplja oprema ne bude u tom prilogu nego na Prilogu II.","Primljeno na znanje","Iznos potpore za ručne vrcaljke ograničen je na 644,00 EUR dok je iznos potpore za elektromotorne/ automatske/ poluautomatske vrcaljke ograničen na 1.927,00 EUR. Prilog I. predmetnog Pravilnika revidira se svake godine te se iznosi potpore za opremu u navedenom prilogu prilagođavaju tržišnim pokazateljima."]
[8,"DOMINIK MILIĆ","PRAVILNIK,\nČlanak 10.","Poštovani,\n\nPredlažem da se zadrži raniji model potpore koji je omogućavao prijavu i korisnicima s manjim brojem košnica (npr. 1–49 košnica), odnosno da se ponovno omogući pravo na potporu već od prve registrirane košnice.\n\nNaime, izmjenom članka 19. stavka 4. i postavljanjem minimalnog praga na 30 košnica, u potpunosti se isključuju početnici i manji pčelari koji tek ulaze u sektor ili planiraju prijaviti pčelinjak, čime se demotivira nova generacija pčelara.\n\nS obzirom da pčelarstvo zahtijeva značajna početna ulaganja (oprema, edukacija, zaštita, tretmani, voštane osnove, vosak, gorivo, košnice, pčelinje zajednice), upravo ta početna faza trebala bi imati najveću institucionalnu podršku. Navedeno ograničenje suprotno je ciljevima Strateškog plana ZPP-a 2023. – 2027., koji uključuje jačanje bioraznolikosti, očuvanje oprašivača i poticanje održivih poljoprivrednih praksi. Također, cilj bi trebao biti razvoj sektora te motivacija i poticanje mladih i novih pčelara.\n\nUvođenje limita tek od 30 košnica stvara nepotrebnu prepreku ulasku u pčelarstvo i šalje negativnu poruku malim proizvođačima koji žele legalno i odgovorno započeti svoj rad.\n\nMolim Ministarstvo da razmotri vraćanje praga na prethodnih 1–49 košnica u prvom razredu potpore, čime bi se zadržala uključivost i razvojni karakter ovih potpora.\n\nS poštovanjem,\nDominik Milić","Primljeno na znanje","Odredbe članka 10. predmetnog Pravilnika odnose se isključivo na seleće pčelare koji kao i do sada moraju imati minimalno 30 košnica da bi bili evidentirani kao seleći pčelari. Potporu kroz sve ostale intervencije mogu ostvariti i pčelari s manje od 30 košnica."]
[9,"IVAN BRATANIĆ","PRAVILNIK,\nČlanak 11.","U članku 20 stavak 6 treba promijeniti tako da glasi: \"(6) Za opremu iz Priloga II. za koju nisu definirani maksimalni iznosi potpore u Popisu iz Priloga II., maksimalna potpora iznosi 4000,00 EUR-a.\"\n\nObrazloženje: kao u sa maksimalnim iznosom potpore za opremu iz Priloga I, tako i maksimalni iznos potpore za opremu iz Priloga II treba detaljno doraditi. Na Prilogu II se primjerice nalazi platforma za selidbu pčela. Platforma može koštati više tisuća eura, a Vašim prijedlogom je iznos potpore ograničen na 1495,00 eura. Ili podignite maksimalni iznos ili skuplju opremu odvojite na poseban prilog i onda ograničite maksimalni iznos potpore.","Primljeno na znanje","Prilog II. predmetnog Pravilnika revidira se svake godine te se iznosi potpore za opremu u navedenom prilogu prilagođavaju tržišnim pokazateljima. U Prilogu II. iznos potpore za platformu za selidbu pčela ograničen je na 2.391,00 EUR."]
[10,"HRVATSKI PČELARSKI SAVEZ","PRAVILNIK,\nČlanak 16.","1. U 5a) 700 Eura ZA TISAK I IZRADU PROMOTIVNIH MATERIJALA podići na 1000 Eura. \nPredlažem da se ovakav vid potpore može koristiti samo za one pčelare koji imaju oznake: med hrvatskih pčelinjaka, dokazana kvaliteta, oznake izvornosti \nkorisnici nacionalne staklenke za med ili da je minimalno dokazana aktivnost putem staklenke na kojoj se nalazi etiketa i da je odrađena analiza meda. \nSmatram da pčelari koji svoj med stavljaju na tržište u bačvama i bez pravilno označenih proizvoda ne bi trebali koristiti ovu potporu. \n2. Pitam , a gdje je nestala internet stranica iz članka 28.\n ( Dražen Kocet)","Primljeno na znanje","Aktivnost vezana za promociju pčelinjih proizvoda namijenjena je svim pčelarima upisanim i ažuriranim u Evidenciji pčelara i pčelinjaka.\n\nStavka koja se odnosi na troškove izrade web- stranice nenamjerno je izostavljena prilikom korigiranja Pravilnika ali u nastavku Pravilnika vidi se da je i dalje prihvatljiv trošak."]
[11,"GORDANA HEGIĆ","PRAVILNIK,\nČlanak 16.","nadopuna  b) za troškove informiranja i edukacije potrošača kroz medijske aktivnosti uvrstiti tekst: sukladno važećim zakonskim odredbama vezanim uz deklariranje i promociju pčelinjih proizvoda kao i iznošenje zdravstvenih tvrdnji s ciljem korektnog informiranja i educiranja potrošača te zaštite korektnih proizvođača  iz stavka 1. točke","Primljeno na znanje","Prakse poštenog informiranja potrošača regulirane su posebnim propisima o informiranju potrošača o hrani."]
[12,"GORDANA HEGIĆ","PRAVILNIK,\nČlanak 16.","- u dijelu a) koji glasi promocija i komunikacija prema javnosti o pčelarstvu i pčelinjim proizvodima predlažem da se nadopuni rečenica: \npromocija i komunikacija prema javnosti o pčelarstvu i pčelinjim proizvodima sukladno svim važećim Zakonima i propisima Hrvatske i EU o označavanju i reklamiranju pčelinjih proizvoda s posebnom pažnjom vezano uz prehrambene i zdravstvene tvrdnje; te da svi tekstovi koji se objavljuju imaju jasno navedene autore koji ih potpisuju. Na taj bi se način spriječilo neistinito i nepotpuno informiranje i educiranje javnosti te dovođenje potrošača u zabludu. \n-  u dijelu  b) informiranje i edukacija potrošača kroz medijske aktivnosti. Molim nadopuniti s tiskom ili izradom u elektronskom obliku stručnog časopisa  i ili brošura za potrošače vezano uz pčelinje proizvode, kao i izradom stručne literature koja također  može biti u tiskanom ili elektronskom obliku","Primljeno na znanje","Prakse poštenog informiranja potrošača regulirane su posebnim propisima o informiranju potrošača o hrani."]
[13,"HRVATSKI PČELARSKI SAVEZ","PRAVILNIK,\nČlanak 17.","Tisak promotivnih materijala predlažem dodati: Baner, kemijska olovka, drvena žlica za med naravno sve s logom (Dražen Kocet)","Primljeno na znanje","Člankom 17. predmetnog Pravilnika navedeni su prihvatljivi troškovi izrade i tiska promotivnih materijala koji osim navedenih obuhvaćaju i slične promotivne materijale."]
[14,"DRAGUTIN KESER","PRAVILNIK,\nPRILOG I.","Predlažemo da se na popisu opreme iz PRILIGA 1. doda kategorija \"viskotlačni perač\" sa maksimalnim iznosom za kojeg se može ostvariti povrat od 2000€ jer je to vrlo potrebna stavka za održavanje pčelarske prakse te pranju i dezinfekciji pčelarske opreme, a sadašnja cifra ne pokriva ni trečinu takvog perača.","Primljeno na znanje","Prilog I. predmetnog Pravilnika revidira se svake godine te se iznosi potpore za opremu u navedenom prilogu prilagođavaju tržišnim pokazateljima. U Prilogu I. iznos potpore za visokotlačni perač ograničen je na 931,00 EUR."]
[15,"LJUBOMIR PARIPOVIĆ","PRAVILNIK,\nPRILOG I.","Poštovani\nPredlažem da se na popis pomagala, pribora i opreme iz priloga I. dodaju električna- akumulatorska kolica (tačke).  Od velike su pomoći za pčelare koji imaju pčelinjak na brdovitom i teško prisutnom terenu. Cijena ovih kolica se kreće oko 600 eura.","Primljeno na znanje","Na popisu pomagala prihvatljiv trošak su transportna mehanička kolica.  Kolica (elektična-akumulatorska) predstavljaju opremu široke namjene i nisu dio specijalizirane opreme za pčelarsku proizvodnju."]
[16,"HRVATSKI PČELARSKI SAVEZ","PRAVILNIK,\nPRILOG I.","Vrcaljka, agregat i otklapač su jedna cijelina prilkom vrcanja. Primječujem da je vrcaljku moguće kupiti jednom godišnje ,a ostala dva pomagala jednom u 5 godina.\nSmatram da to treba ujednačiti. Prijedlog je sva tri pomagala jednom godišnje. Zašto tako, pa zato jer dolazi do kvarova gdje je popravak neisplativ.\n\nAko idu izmjene i dopune pravilnika molim da razmotrite i ostale prijedloge:\n\n1. Molimo Vas da vratite na listu opreme žicu i nitne za okvire.\n Prihvaćaju se sastavljeni okviri koji sadržavaju i žicu i nitne te su kao takvi prihvatljivi u povratu\nsredstava. Viđeno i provjereno više puta. Naravno da na računu ne piše sastavljeni okvir sa žicom i\nnitnom. Još je problematičnije kada se u tom kako ga zovu specijalnom okviru nađe i satna osnova\nkoja također prođe kao prihvatljiv trošak, a iznos okvira premašuje debelo njegovu stvarnu\nvrijednost. Naravno satna osnova se na ovaj način sufinancira, a direktno je takva potpora neprihvatljiva.\n 2. Pčelari i dalje traže da se vrati odvlaživać prostora koji skida vlagu u prostorima gdje se drže\nsanduci sa medom u saću dok ne odrade vrcanje meda jer med na sebe apsorbira vlagu iz\nprostora. Cijena istih se kreće do 350 Eura.\n(Dražen Kocet)","Primljeno na znanje","Vrcaljka i pribor za otklapanje saća neizostavan su dio opreme te je kao takva prihvatljiva za potporu svake godine, dok uređaj za otklapanje saća predstavlja dugoročniju investiciju te je njegova nabava ograničena na najviše jedan komad po korisniku intervencije u okviru provedbe Strateškog plana.\n\nZbog nemogućnosti kontrole na terenu, žice i nitni za okvire, ne nalaze se na popisu prihvatljivih troškova. \n\nOdvlaživač prostora predstavlja opremu široke namjene i nije specijalizirana oprema za pčelarsku proizvodnju."]
[17,"GORDANA HEGIĆ","PRAVILNIK,\nPRILOG I.","Molim izbaciti s popisa plastične satne osnove i pvc mrežice za propolis \nObrazloženje: \nDok se ostatci mikroplastike u hrani smatraju ozbiljnim zdravstvenim i ekološkim problemom doista nema potrebe sufinancirati nabavu pvc mrežice za skupljanje propolisa i plastičnih satnih osnova. Naime, znanstveno je dokazano da plastična satna osnova šteti pčelinjoj zajednici jer onemogućava normalnu komunikaciju putem feromona kao i izgradnju saća. Dok imamo pomore pčela uzrokovane klimatskim promjenama, bolestima i štetnicima, pesticidima isl zar je još potrebno i umetanje plastičnih satnih osnova u košnice? Ne bi li pčelarstvo trebalo biti jedna od ekoloških poljoprivrednih aktivnosti? Hoćemo li u analize pčelinjih proizvoda uvrstiti i ostatke mikroplastike koje ovakva oprema zasigurno ostavlja s ciljem proizvodnje zdravstveno ispravnih pčelinjih proizvoda koji su sigurni za potrošače?","Nije prihvaćen","Prijedlog revidiranja popisa opreme vezano uz korištenje plastičnih materijala u pčelarskoj opremi nije moguće prihvatiti."]
[18,"IVAN BRATANIĆ","PRAVILNIK,\nPRILOG I.","U popisu Pomagala, pribor i oprema čija je nabava ograničena na najviše jedan komad po korisniku intervencije u okviru provedbe Strateškog plana uz uvjet da korisnik ima najmanje 30 košnica ažuriranih u Evidenciji za godinu podnošenja zahtjeva vratite na popis kosu kao priključak za traktor ili motokultivator. Kosa kao priključak za traktor ili motokultivator je puno potrebnija pčelarima od npr. malčera. Pokošena trava može se ( i treba se) koristiti dalje, a trava koja se izmalčira baca se i više se ne može koristiti.","Prihvaćen","Prihvaća se."]
[19,"OPG VUKOJA, ŽELJKO VUKOJA, BRAĆE RADIĆ 49, ČAJKOVCI, VRPOLJE","PRAVILNIK,\nPRILOG I.","Poštovani! Smatram da je u ovom prilogu potrebno na popisu opreme ostaviti strižnu ili rotacionu kosu kao priključak za traktor ili motokultivator. Naime, navedena mehanizacija je potrebna pčelarima radi održavanja okoliša oko pčelinjaka te uklanjanja trave. Nadalje, travu koja se tretira malčerom nije moguće koristiti i ona trune na pčelinjaku, dok je sa navedenom mehanizacijom moguće pokošenu travu dalje koristiti za ishranu stoke u vidu suhog sijena, čime se ostvaruje dupla korist.","Prihvaćen","Prihvaća se."]
[20,"HRVATSKI PČELARSKI SAVEZ","PRAVILNIK,\nPRILOG II.","1. Dopuna liste sa maksimalnim iznosima za kontejner u kojeg Vas molim da dodate sljedeće:\n a) Kontejner za selidbu pčela sa AŽ trodijelnim košnicama do 36 mjesta\n maksimalno prihvatljiv iznos bez PDV-a, € - do 4.896,00\n b) Kontejner za selidbu pčela sa AŽ trodijelnim košnicama više od 36 mjesta\n maksimalno prihvatljiv iznos bez PDV-a, € - do 5.804,00\n Kod slijedećeg popisa opreme sa maks. prihvatljivim iznosima smatramo da kontejnere treba\nrazraditi prema stvarnom stanju troška. (Dražen Kocet)","Primljeno na znanje","Kontejner za selidbu pčela je prihvatljiv trošak i kao takav ima ograničenje cijene koje se objavljuje svake godine u Prilogu II. na mrežnim stranicama Agencije za plaćanja u poljoprivredi, ribarstvu i ruralnom razvoju."]